Rossiya TIV rahbari Sergey Lavrov Shimoliy Koreyaga tashrifi davomida KXDR rahbari Kim Chen Inga qo‘lda yasalgan qutichani sovg‘a qildi. Bu haqda RIA «Novosti» xabar bermoqda. Lavrov ular muzokaralar bo‘lib o‘tgan kabinetdan chiqqanidan so‘ng shunday sovg‘ani bergan. «Men umid qilamanki, bu sovg‘a sizga yoqadi», - dedi Lavrov. Shuningdek, vazir sovg‘a nimaga mo‘ljallanganini ham aytib o‘tdi. «Bu kalitcha, bu yerda eng sirli narsalarni ham yashirib qo‘ysa bo‘ladi», - deya hazil qilgan Lavrov. Eslatib o‘tamiz, avvalroq Rossiya tashqi ishlar vaziri Sergey Lavrov KXDR yetakchisi Kim Chen In bilan uchrashgani xabar berilgandi.